คุณครับ พอดีผมมีอาการแสบที่อวัยวเพศครับ แล้วมีน้ำสีออกเหลืองๆเวลาโดนกางเกงในครับ เวลาปัสสาวะก็เจ็บครับ มันเป็นอะไรหลอครับคือตอนนี้ยังไม่ได้ไปหาเลยครับ ครวทำอย่างไรดีถึงจะหายครับ
สวัสดีค่ะ อาการแสบอวัยวะเพศ มีน้ำเหลืองๆ ไหลออกมา เจ็บเวลาปัสสาวะ อาจเป็น1.หนองในแท้อาการจะปรากฎหลังจากได้รับเชื้อหรือหลังจากมีเพศสัมพันธ์ประมาณ 2-10 วัน โดยจะเริ่มจากมีอาการปัสสาวะขัด แสบเวลาปัสสาวะ ต่อมาเริ่มมีมูกใสๆ ไหลซึมออกจากท่อปัสสาวะ ภายใน 12 ชั่วโมงต่อมา จะกลายเป็นหนองข้นสีเหลือง อาจมีการบวมแดงที่หนังหุ้มปลายองคชาตร่วมด้วย ประมาณ 30% ของผู้ที่เป็นหนองในแท้มักติดหนองในเทียมร่วมด้วย2.หนองในเทียมเกิดจากการติดเชื้อคนละชนิดกับหนองในเทียม โดยอาการจะปรากฎหลังจากได้รับเชื้อประมาณ 1-2 สัปดาห์ โดยประมาณ 50% ของผู้ที่ติดเชื้อจะไม่แสดงอาการใดๆ ที่เหลือจะมีอาการแสบที่ท่อปัสสาวะ ปัสสาวะขัด และมีมูกใสๆ หรือมูกขุ่นๆ ออกจากท่อปัสสาวะ ไม่ข้นเป็นหนองแบบโรคหนองในแท้แต่หากไม่เคยมีเพศสัมพันธ์ อาจเป็นอาการติดเชื้อทางเดินปัสสาวะจากเชื้อแบคทีเรียอื่นๆ ซึ่งในเพศชายควรได้รับการหาสาเหตุที่ทำให้เกิดการติดเชื้อทางเดินปัสสาวะ เช่น มีนิ่วในทางเดินปัสสาวะ มีก้อนเนื้องอกในทางเดินปัสสาวะ เป็นต้นแนะนำว่าควรไปพบแพทย์เพื่อทำการตรวจปัสสาวะหาสาเหตุของเชื้อ และรับการรักษาที่ถูกต้องตรงกับโรคค่ะ